Propunere comună de REGULAMENT AL CONSILIULUI de modificare a Regulamentului (UE) nr. 267/2012 privind măsuri restrictive împotriva Iranului /* JOIN/2012/022 final - 2012/0203 (NLE) */





EXPUNERE DE MOTIVE (1) La 23 martie 2012, Consiliul a adoptat Regulamentul (UE) nr. 267/2012 care abrogă și înlocuiește Regulamentul (UE) nr. 961/2010. (2) Regulamentul în cauză prevede, inter alia, înghețarea tuturor fondurilor și resurselor economice care aparțin, sunt în posesia sau sub controlul persoanelor, entităților și organismelor enumerate în anexele VIII și IX la regulament. (3) Este necesară o modificare a articolului 23 alineatul (2) litera (e) pentru a clarifica criteriile de includere a persoanelor, entităților și organismelor în anexa IX. (4) Înaltul Reprezentant al Uniunii pentru afaceri externe și politica de securitate și Comisia Europeană propun modificarea în consecință a Regulamentului (UE) nr. 267/2012. 2012/0203 (NLE) Propunere comună de REGULAMENT AL CONSILIULUI de modificare a Regulamentului (UE) nr. 267/2012 privind măsuri restrictive împotriva Iranului CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2010/413/PESC a Consiliului din 26 iulie 2010 privind măsuri restrictive împotriva Iranului și de abrogare a Poziției comune 2007/140/PESC[1], având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene, întrucât: (1) Regulamentul (UE) nr. 267/2012[2] al Consiliului din 23 martie 2012 pune în aplicare măsurile prevăzute în Decizia 2010/413/PESC privind măsuri restrictive împotriva Iranului. Regulamentul în cauză prevede, inter alia, înghețarea tuturor fondurilor și resurselor economice care aparțin, sunt în posesia sau sub controlul persoanelor, entităților și organismelor enumerate în anexele VIII și IX la regulament. (2) Este necesară o modificare a articolului 23 alineatul (2) litera (e) pentru a clarifica criteriile de includere a persoanelor, entităților și organismelor în anexa IX la regulamentul în cauză. (3) Măsura intră în domeniul de aplicare al Tratatului privind funcționarea Uniunii Europene și, prin urmare, este necesară o reglementare la nivelul Uniunii pentru punerea ei în aplicare, în special în vederea aplicării uniforme a acestei măsuri de către operatorii economici în toate statele membre. (4) Este necesară modificarea în consecință a Regulamentului (UE) nr. 267/2012, ADOPTĂ PREZENTUL REGULAMENT: Articolul 1 Regulamentul (UE) nr. 267/2012 se modifică după cum urmează: (1) Articolul 23 alineatul (2) litera (e) se înlocuiește cu următorul text: „(e) fiind o persoană juridică, o entitate sau un organism aflat în proprietatea sau sub controlul Islamic Republic of Iran Shipping Lines (IRISL) sau o persoană fizică sau juridică, o entitate sau un organism care acționează în numele lor.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Consiliu Președintele [1] JO L 195, 27.7.2010, p. 39. [2] JO L 88, 24.3.2012, p. 1.